Стала добрай традыцыяй запрашаць у бібліятэку цікавых людзей: мастакоў, музыкантаў, пісьменнікаў. Ірына Аляксандраўна ахвотна прыняла запрашэнне бібліятэкі і пазнаёміла чытачоў і аматараў паэзіі са сваёю творчасцю. У аўтарскім выкананні прагучалі вершы рознай тэматыкі, якія вельмі цёпла ўспрымаліся аўдыторыяй. У другой частцы літаратурнай сустрэчы свае паэтычныя творы ўвазе гледачоў прадставілі ўдзельнікі літаратурнага аб'яднання "Нёманец". Упрыгожылі сустрэчу музычныя выступленні салістаў раённага Палаца культуры.